DĖL UAB ,,CNC CLEANING“ IŠBRAUKIMO IŠ ASMENŲ, PRETENDUOJANČIŲ TEIKTI ŠILALĖS RAJONO SAVIVALDYBĖS TERITORIJOJE DAUGIABUČIŲ NAMŲ BENDROJO NAUDOJIMO OBJEKTŲ ADMINISTRAVIMO PASLAUGAS, SĄRAŠO

2023 m. gegužės 30 d. Nr. T3-64

Šilalė

Vadovaudamasis Lietuvos Respublikos vietos savivaldos įstatymo 27 straipsnio 2 dalies 9 punktu, Lietuvos Respublikos civilinio kodekso 4.84 straipsnio 2 dalimi, įgyvendindamas Bendrojo naudojimo objektų administratoriaus atrankos ir skyrimo tvarkos aprašo, patvirtinto Lietuvos Respublikos Vyriausybės 2013 m. birželio 20 d. nutarimu Nr. 567 „Dėl Bendrojo naudojimo objektų administratoriaus atrankos ir skyrimo tvarkos aprašo patvirtinimo“, 13 punktą, atsižvelgdamas į UAB ,,CNC Cleaning“ 2023 m. gegužės 22 d. prašymą Nr. 41:

 1. I š b r a u k i u UAB ,,CNC Cleaning“ iš asmenų, pretenduojančių teikti Šilalės rajono savivaldybės teritorijoje daugiabučių namų bendrojo naudojimo objektų administravimo paslaugas, sąrašo.

 2. P r i p a ž į s t u netekusiu galios Šilalės rajono savivaldybės administracijos direktoriaus 2020 m. rugsėjo 1 d. įsakymą Nr. DĮV-793 ,,Dėl UAB ,,CNC Cleaning“ įtraukimo į asmenų, pretenduojančių teikti Šilalės rajono savivaldybės teritorijoje daugiabučių namų bendrojo naudojimo objektų administravimo paslaugas, sąrašą“.

 3. P a v e d u paskelbti šį potvarkį Šilalės rajono savivaldybės interneto svetainėje [www.silale.lt](http://www.silale.lt).

Šis potvarkis gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio potvarkio paskelbimo dienos.

 Savivaldybės meras Tadas Bartkus